Okresná prokuratúra Košice I 
Mojmírova 5, 041 47 Košice 1

Sp. zn. : 2 Pv 490/11/8802	Košice I, 16.1.2012
EEČ : 2-63-7-2012

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Košice I
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
v Košiciach v predajni Elsatex nachádzajúcej sa v Obchodnom dome Dargov na Štúrovej ul. č. 1 dňa 26.07.2011 v čase od 06.00 hod. do 06.30 hod. po vypáčení kovovej pokladničky z tejto odcudzil finančnú hotovosť 9.650,- Eur, z ktorej sumy po čine nezistenú časť použil pre vlastnú potrebu, čím pre spoločnosť XXXXX - Elsatex, so sídlom Námestie Slobody 1236, Vranov nad Topľou spôsobil škodu vo výške 9.650,- Eur.
Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka Obvodného oddelenia Policajného zboru XXXXX Staré mesto, ČVS: ORP-3025/SM-KE-2011 z 26.07.2011 bolo podľa § 199 ods. 1 Trestného poriadku začaté trestné stíhanie a dňa 28.07.2011 bolo podľa § 206 ods. 1 Trestného poriadku vznesené obvinenie XXXXX, narodenému dňa XXXXX v Bratislave, trvale bytom XXXXX XXXXX, prechodne XXXXX bytom XXXXX, okres Košice - okolie za prečin krádeže podľa § 212 ods. 2 písm. a), ods. 3 písm. a) Trestného zákona pre skutok, ako je uvedený vo výroku tohto uznesenia.

	Obvinený XXXXX na výsluchu konanom dňa 28.07.2011 vyhlásil, že spáchal skutok, za ktorý je stíhaný a svoje konanie ľutuje a v budúcnosti sa takého konania bude vyvarovať.  Vyhlásenie obvineného bolo vykonané slobodne, vážne a zrozumiteľne. 

	Po poučení podľa ustanovenia § 216 Trestného poriadku dal obvinený výslovný súhlas, aby prokurátor po skončení skráteného vyšetrovania predmetné trestné stíhanie podmienečne zastavil.

	Obvinený uhradil poškodenému ešte pred samotnou mediáciou sumu 9.880,- Eur, z ktorej suma 230,- Eur predstavuje škodu spôsobenú poškodenému vlámaním. Uvedenú úhradu potvrdil aj splnomocnený zástupca poškodeného XXXXX, preto obvinenému nebola uložená povinnosť nahradiť škodu poškodenému v priebehu skúšobnej doby podmienečného zastavenia trestného stíhania. 
 
	Podľa § 216 ods. 2 Trestného poriadku bola obvinenému určená skúšobná doba v trvaní 1 (jedného) roka, ktorá začína plynúť právoplatnosťou tohto rozhodnutia. 

Obvinený XXXXX doposiaľ nebol súdne trestaný.

	Podľa § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam rozhodne prokurátor, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. 

	S poukazom na všetky uvedené skutočnosti, keďže horná hranica predmetného trestného činu neprevyšuje 5 rokov, obvinený dal výslovný súhlas na podmienečné zastavenie trestného stíhania, slobodne, vážne a zrozumiteľne vyhlásil, že spáchal skutok, za ktorý je stíhaný a jeho spáchanie oľutoval, uhradil v celom rozsahu škodu spôsobenú poškodenému trestným činom a vzhľadom na osobu obvineného a okolnosti prípadu, považujem toto rozhodnutie podľa § 216 Trestného poriadku o podmienečnom zastavení trestného stíhania za dostačujúce a dôvodné.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. 
O sťažnosti, ktorá má odkladný účinok rozhodne krajský prokurátor v  Košiciach.

JUDr. Erika Konkolyová
prokurátorka